tomron87/hebrew-wikipedia-sentences-corpus huggingface dataset:
הקליפ הרשמי לשיר מציג את מדונה מופיעה עם השיר במהלך סיבוב ההופעות הראשון שלה.
השיר זכה לביקורות חיוביות ואף זכה להצלחה כאשר הגיע למקום החמישי בארצות הברית והפך לשיר השישי שלה לעשות זאת.
בנוסף הוא הגיע גם לעשירייה הראשונה גם באוסטרליה, בלגיה, קנדה, אירלנד, ניו זילנד והממלכה המאוחדת.
באופן כללי הוא זכה להצלחה באירופה כאשר הגיע למקום השישי במצעד האירופאי הכללי.
השיר בוצע בארבעה מסיבובי ההופעות שלה, אשר האחרון שבהם היה "Rebel Heart Tour" (2015–2016).
בעקבות אופיו המיני של השיר הוא סומן בארצות הברית כשיר שלא מומלץ לשמיעה לילדים על ידי "Parents Music Resource Center".
מקוםתאריםמכירותהממלכה המאוחדת (BPI)כסף210,000יפן (Oricon Charts)11,800סיכוםבכל העולם1,780,000
Drive My Car (תנהג במכונית שלי) הוא שיר של הביטלס, שנכתב בעיקר על ידי פול מקרטני, עם תרומה לירית מאת ג'ון לנון.
השיר פורסם לראשונה בגרסה הבריטית של האלבום Rubber Soul בשנת 1965; שיר זה גם באוסף Yesterday and Today.
השיר מספר על אישה שהולכת להיות כוכבת קולנוע, והיא מציעה לו את ההזדמנות להיות הנהג שלה, ומוסיפה "ואולי אני אוהב אותך".
כאשר הוא מתנגד כי "סיכוייו" טובים, היא משיבה, "עבודה עבור בוטנים היא טובה / אבל אני יכולה להראות לך זמן יותר טוב."
כאשר הוא מסכים להצעה שלה, היא מודה, "אין לי מכונית וזה שובר לי את הלב / אבל מצאתי נהג וזו התחלה."
+מצעדי כל הזמניםארגוןשםמיקוםכאן 88מצעד שירי הביטלס של כאן 8848
פול מקרטני - שירה, גיטרה בס, פסנתר, גיטרת סלייד
ג'ורג' האריסון - קולות רקע, גיטרות
רינגו סטאר - תופים, קאמפאנה, תוף מרים
דרידקס היא נוזקה הנשלחת אל מוסדות פיננסיים באמצעות הודעות דואר אלקטרוני המכילות קישורים לאתרים מתחזים וקובצי xlsx ו-docx זדוניים.
היא הופצה בין היתר על ידי "Necurs botnet".
הנוזקה פותחה על ידי Necurs Dridex במטרה לגנוב נתונים פיננסים מחשבון של הקורבן ובעזרתם לבצע עסקאות במסגרת הונאות אשראי.
הקבצים המצורפים לתכתובת הדואר האלקטרוני מכילים קוד מאקרו זדוני בעזרתו ניתן להריץ ותהליכי מערכת, להוריד את הנוזקה, להתחבר אל שרת שליטה ובקרה (C&C) ולהעביר אליו נתונים.
לאחר ההדבקה הראשונית הנוזקה מפעילה רישום הקשות לזיהוי ורישום המקשים שנלחצו על ידי הקורבן ושולחת אותם אל התוקף.
הנוזקה הדביקה מחשבים ביותר מ-20 מדינות בעולם ובאמצעותה בוצעו הונאות בהיקף של 20 מיליון ליש"ט בבריטניה ו -10 מיליון דולר בארצות הברית.
"Drum" (בעברית: "תוף") הוא סינגל של הזמרת הישראלית נועה קירל, אשר יצא לאור ב-10 בפברואר 2019. זהו השיר הלועזי הראשון של קירל, והוא הופק בשיתוף עם חברת האופנה "רנואר".
ביום יציאתו, השיר התברג ברשימת הסרטונים החמים ביוטיוב, ונכון לנובמבר 2021, השיר הגיע ל-26 מיליון צפיות.
Drum הוא שיר פופ, שנכתב על ידי המלחין הישראלי ניצן קייקוב.
למעשה, השיר הוא הלועזי הראשון שביצעה קירל.
בחברת התקליטים רוברטו מיוזיק אף ציפו כי קירל תפנה לזירת הפופ הבינלאומית.
הוא יצא לאור ב-10 בפברואר 2019, בשיתוף עם חברת האופנה "רנואר", ושימש כשיר הנושא בפרסומת של רנואר לקמפיין הג'ינסים פברואר-אפריל שלה.
הקליפ שמלווה את הסינגל צולם בתאילנד ועלותו עמדה על כחצי מיליון שקלים, עלות גבוהה מאוד ביחס לעלויות הקליפים הקודמים של הזמרת.
הקליפ צולם לצד צילומי קמפיין אביב-קיץ 2019 של החברה ומותג האופנה רנואר, בשיתוף עם הפרזנטורים יהודה לוי, ניבר מדר, גפן ברקאי, יעל שלביה ועדן פינס.
הקליפ צולם באזורי הצ'יינה טאון והקוואסן.
מעט שעות לאחר יציאתו של הקליפ, הוא התברג למקום הראשון של רשימת הסרטונים החמים ביוטיוב.
כמו כן, הקליפ של השיר עומד על 29 מיליון צפיות נכון לינואר 2026. ב-3 במרץ, השיר הגיע למקום השלישי במצעד השבועי של מדיה פורסט, ברשימת השירים בטלוויזיה וכן ברשימת השירים ברדיו.
באתר הארץ נאמר כי: "מתברר שכשהיא שרה באנגלית זה איכשהו פחות מפריע.
זאת עדיין שירה שטוחה ומהונדסת, אבל במובן מסוים היא חסרת פנים.
אם לא היינו יודעים שזה שיר של קירל, ספק אם היינו יכולים לזהות שזאת היא.
היא נשמעת כמו עוד זמרת פופ נעורים בינלאומית גנרית, כזאת שמסתמכת בצורה כמעט מוחלטת על איכות הכותבים והמפיקים שלה."
במאי 2019 ביצעה קירל את השיר בגרסה אקוסטית בתוכנית של דלית רצ'שטר בגלגלצ.
Drowned World Tour הוא סיבוב ההופעות החמישי של הזמרת-יוצרת האמריקאית מדונה, אשר התקיים באירופה ובאמריקה הצפונית.
סיבוב ההופעות כלל בתוכו כ-47 הופעות בסך הכול, והוא החל ב-9 ביוני 2001, והסתיים, ב-15 בספטמבר 2001.
סיבוב הופעות זה נועד לקדם את שני אלבומיה של מדונה, Music ו-Ray of Light.
ביוני 2001, יצאה מדונה לסיבוב ההופעות.
את ההופעה הראשונה היא קיימה בברצלונה שבספרד.
בין היתר, שרה מדונה במהלך הסיבוב שירים משלל אלבומיה; Ray of Light, , ו-Madonna.
כמו כן, סיבוב ההופעות גרף 76.8 מיליון דולר.
"Beautiful Stranger" (מסתיים עם קטע מתוך השיר "")
תאריך עיר מדינה מיקום סיבה5 ביוני 2001קלןגרמניהלנקסס ארנהבעיות טכניות6 ביוני 20013 באוגוסט 2001מזרח רד'רפורדארצות הבריתארנה קונטיננטל איירליינסמחלה
Dressed to Kill Tour הוא סיבוב ההופעות השישי של זמרת הפופ האמריקנית, שר, אשר התקיים בצפון אמריקה.
סיבוב ההופעות כלל בתוכו כ-49 הופעות בסך הכול, והוא החל ב-22 במרץ 2014, והסתיים, ב-11 ביולי 2014.
Drowned World Tour 2001 הוא אלבום וידאו של הזמרת-יוצרת האמריקאית מדונה.
אלבום הווידאו יצא לאור ב-13 בנובמבר 2001, על ידי חברות התקליטים וורנר מיוזיק ויז'ן, וורנר רפרייז וידאו ומאבריק רקורדס.
עם יציאתו נכנס אלבום הווידאו אל המקום הראשון במצעד אלבומי הווידאו של בילבורד.
רשימת השירים של המופע הזה הייתה שונה מרשימת השירים המקורית, למשל בגרזה זו של המופע מדונה ביצעה את השיר "" בעוד ברשימת השירים המקורית השיר הוצג כקטע מעבר של וידאו.
המופע צולם במצלמות מיוחדות ויצא בחלק מהמדינות בפורמט DVD.
אלבום הווידאו כולל הקלטה של סיבוב ההופעות שלה "Drowned World Tour", אשר התקיים במישיגן, ב-26 באוגוסט 2001, ותוכנן במקור להיות משודר על ידי רשת HBO.
עם יציאתו, קיבל אלבום הווידאו ביקורות מעורבות מהמבקרים אשר שיבחו את איכות הסאונד אך מתחו ביקורת על התדמית הירודה שמדונה הציגה במופע.
אלבום הווידאו זכה להצלחה כאשר הגיע למקום הראשון במצעד אלבומי הווידאו האמריקאי ונהיה לאלבום החמישי של מדונה לעשות זאת.
בנוסף לכך, הוא הגיע למעמד פלטינה במדינה עם מכירות של 144 אלף עותקים ואף הגיע למעמד זה גם באוסטרליה, ברזיל ובריטניה ובצרפת אף הגיע למעמד פלטינה כפולה.
מקוםתאריםמכירותאוסטריה (IFPI Austria)זהב5,000*אוסטרליה (ARIA)פלטינה15,000^ארגנטינה (CAPIF)פלטינה8,000^ארצות הברית (RIAA)פלטינה144,000ברזיל (Pro-Música Brasil)פלטינה50,000*הממלכה המאוחדת (BPI)פלטינה50,000^ספרד (PROMUSICAE)זהב10,000^צרפת (SNEP)פלטינה 2×40,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
"Drive" הוא שיר משנת 1984 של להקת The Cars, הסינגל השלישי מתוך האלבום Heartbeat City של הלהקה, שיצא במרץ 1984, והלהיט הבינלאומי הגדול שלהם.
השיר נכתב על ידי ריק אוקייסק, הושר על ידי הבסיסט בנימין אור והופק על ידי רוברט ג'ון "מאט" לאנג עם הלהקה.
עם פרסומו, "Drive" הפך לשיר שהגיע למקום הגבוה ביותר במצעדים של להקת The Cars.
בארצות הברית הגיע לשיא במקום ה-3 במצעד Billboard Hot 100. השיר הגיע למקום 5 (מס' 4 עם כניסה מחודשת בשנת 1985) בבריטניה, מספר 4 במערב גרמניה, מספר 6 בקנדה ומספר 3 (מספר 5 עם כניסה מחודשת בשנת 1985) באירלנד.
השיר משויך לאירוע Live Aid שנערך ביולי 1985, שם בוצע על ידי בנג'מין אור במהלך האירוע בפילדלפיה; לפני כן, השיר שימש כמוזיקת רקע למונטאז' של קליפים המתארים את הרעב באתיופיה באותה תקופה במהלך האירוע בלונדון, שהופק על ידי המוזיקאי האנגלי דייוויד בואי.
לאחר הקונצרט השיר נכנס מחדש למצעד הסינגלים הבריטי והגיע לשיא כמספר 4, באוגוסט 1985. ההכנסות ממכירות השיר שהופץ מחדש גייסו כמעט 160,000 ליש"ט כתרומות.
בסקירה רטרוספקטיבית של השיר, עיתונאי AllMusic, דונלד א.
גוארסקו שיבח את השיר על היותו "בלדה משגעת, התואמת כתיבת שירים מכל הלב לתמונת צלילים אלקטרונית מפתה.
המוזיקה משקפת את הטון הלירי עם לחן מקסים שעולה ונופל בצורה מרגיעה ועם זאת עצובה."
הסרטון המוזיקלי, שביים השחקן טימותי האטון, מציג את הדוגמנית / שחקנית בת ה-18, פולינה פוריסקובה, שלימים תהפוך לאשתו של ריק אוקייסק.
הקליפ מחליף בין צילומים של בנג'מין אור, היושב במועדון לילה נטוש, מול בובות שהוצבו בבר כלקוחות וכמוזג, לבין סצנות המתארות את התמוטטות היחסים בין הדמויות שגילמו אוקייסק ופוריסקובה.
בסופו של דבר, לאחר שנותרה לבדה, האישה בוכה וצוחקת היסטרית זמן מה לפני שהיא מבקרת במועדון הלילה.
היא מביטה בעצב מבעד לחלון מלוכלך על הבמה, שם ניראים בובות לבושות טוקסידו של חברי הלהקה, עם כלי הנגינה שלהם, כאילו הם מנגנים מופע, ופונה להתרחק עם סיום הווידאו.
מאוחר יותר נזכר האטון כי בימויו לסרטון התרחש מכיוון שהוא גר ליד אליוט רוברטס, מנהל להקת The Cars.
הם האזינו לקטעים מהאלבום "Heartbeat City" שלא פורסם אז, והוטון אמר לרוברטס שהוא התרשם במיוחד מ"דרייב".
האטון וריק אוקייסק התיידדו והביאו לכך שאוקייסק לוהק ב-"Made in Heaven".
Drinking Alone (בעברית: שותה לבד) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty.
השיר יצא לאור ב-4 בנובמבר 2019, על ידי חברת התקליטים קפיטול נאשוויל, כסינגל השלישי מתוך האלבום.
השיר הגיע למקום ה-17 במצעד שירי הקאנטרי.
השיר נכתב על ידי קארי אנדרווד, ברט ג'יימס ודייוויד גרסיה, ומדבר על מפגש בין גבר ואישה בבר, בדיוק בסמוך לקץ מערכת היחסים שלהם.
מכיוון שהשיר נכתב בגוף ראשון, אנדרווד התעקשה כי לדמויות בשיר לא היה קשר רגעי שכל מטרותיו היו סטוצים.
אנדרווד אמרה על השיר כי: "היה חשוב לי שהשיר יהיה בגוף ראשון" והוסיפה כי "לא רציתי שזה יהיה, 'אה, אנחנו הולכים להשתכר ולחזור הביתה במטרה לעשות סטוץ', כי זה לא משהו שאני הייתי עושה".
"Drinking Alone" קיבל ביקורות חיוביות בעיקר.
"Taste of Country" ביקרו את השיר לטובה ונאמר שם כי "הסינגל החדש של אנדרווד מביא עמו בגרות עדינה שמוסיפה אור חיובי לקדמה המוזיקלית שלה.
הסינגל הרביעי הזה מאלבומה 'Cry Pretty' הוא הטאבלו הכי אמין שלה עד כה".
בסוף הביקורת, צוין כי "הליריקה של אנדרווד, ברט ג'יימס ודייוויד גרסיה אינה טובה במיוחד, אך היא לא צריכה להישמע כמו אחת כזו".
במהלך ביקורת שנכתבה ב-"Consequence of Sound" על האלבום עצמו, ציינו שם כי "Drinking Alone" הוא השיר הטוב ביותר באלבום, תוך שנכתב שם כי "קולה של אנדרווד סובל מכאב, געגוע וגועל עצמי".
כמו כן, הזכירו אותו לצד "Love Wins" ו-"The Bullet" כרצועות החיוניות באלבום.
בארצות הברית, "Drinking Alone" דורג לראשונה במקום ה-50 במצעד האיירפליי קאנטרי ובמקום ה-49 במצעד שירי הקאנטרי, ב-16 בנובמבר 2019. בהמשך, הגיע למקום ה-11 ולמקום ה-17 במצעדים בהתאמה.
השיר הפך לשיר השני בקריירה של אנדרווד שלא הצליח להיכנס לעשיריות הפותחות בשני המצעדים הללו והיה לאכזבה מבחינה מסחרית.
במצעד הבילבורד הוט 100 הוא הגיע למקום ה-74. ביולי 2020, איגוד תעשיית ההקלטות האמריקאי העניק לו את תואר הזהב, על מכירות של למעלה מחצי מיליון עותקים במדינה.
הווידאו קליפ הרשמי של השיר יצא לאור ב-20 בנובמבר 2019. את הקליפ ביים רנדי סנט ניקולאס.
בקליפ מופיע השחקן ג'ארד קורונקביץ'.
אנדרווד זכתה בשני פרסי המוזיקה של CMT, באוקטובר 2020 על הקליפ.
את השיר ביצעה אנדרווד בסיבוב ההופעות העולמי שלה "Cry Pretty Tour 360", שהתקיים בשנת 2019. היא ביצעה את הופעת הבכורה הטלוויזיונית עם השיר במהלך טקס הפרסים השנתי ה-53 של ההתאחדות למוזיקת קאנטרי בנאשוויל.
כמו כן, ביצעה את הגרסה האקוסטית של השיר בשידור חי מהבית שלה וזו, נוגנה במהלך סרט הטלוויזיה המיוחד "ACM Presents: Our Country".
אורכה של גרסת האלבום של השיר הוא ארבע דקות ועשרים שניות, ואילו אורכה של גרסת הסינגל של השיר (שנשלחה לרדיו) הוא שלוש דקות וחמישים שניות, כאשר חלק ניכר מההקדמה והסיום של גרסת האלבום נחתכו.
גרסת האלבום היא זו שהווידאו קליפ של השיר מתבסס עליה.
"Dress" (בעברית: "שִׂמלָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation.
השיר נכתב והופק על ידי טיילור סוויפט וג'ק אנטונוף, תוך שהיא הייתה המפיקה בפועל שלו.
השיר תואר כשיר "המיני ביותר שטיילור סוויפט הוציאה, תוך שהוא מאופיין כבלדה שקטה בה היא מתארת את החשקים והרצונות שלה מבן הזוג שלה ואיך היא רוצה שהוא יתנהג אליה.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-62 מיליון השמעות.
הביקורות שהופנו כלפי השיר מטעם מבקרי המוזיקה היו חיוביות ברובן.
באתר פיצ'פורק נכתב השיר הוא "מעין החזרה של סוויפט לאספקט הרומנטי; אספקט שהיא לא עסקה בו מאז צאת אלבום האולפן הרביעי שלה, Red".
ב-Medium נכתב כי "מדובר באחד מהשירים הטובים ביותר באלבום.
המילים של השיר נוקבות ורציניות".
באתר המוזיקה abitofpopmusic כתבו "או לה לה טיילור!
זה כנראה השיר הסקסי ביותר שהיא הוציאה אי פעם והיא עשתה את זה טוב.
"קניתי רק את השמלה הזו כדי שתוכל להוריד אותה", היא שרה בטון גס.
שיתוף הפעולה הזה עם אנטונוף נמצא לא רחוק מהדואט שלה עם זאין מאליק.
ייתכן והשיר הזה יהפוך ללהיט!".
השיר בוצע בסיבוב ההופעות Reputation Tour של טיילור סוויפט משנת 2018 והוקדש לרקדנית לואי פולר.
במהלך ההופעה, מספר רקדנים משחזרים את "ריקוד הסרפנטין" של פולר.
בסרט ההופעה "טיילור סוויפט בהופעה: Reputation" מוצגת בשיר זה כתובית בה מצוין שהשיר מוקדש ללואי פולר.
"Dress" בוצע באצטדיון SoFi באינגלווד ב-7 באוגוסט 2023 יחד עם השיר "Exile".
Drive Slow (בעברית: סע לאט) הוא סינגל שהוקלט על ידי הראפר האמריקאי קניה וסט, בשיתוף הראפרים האמריקאים פול וול ו-GLC, מתוך אלבום האולפן השני שלו, Late Registration.
השיר יצא לאור ב-6 ביוני 2006, על ידי חברות התקליטים רוק-א-פלה רקורדס, סווישה האוס, אסיילום רקורדס ואטלנטיק רקורדס, כסינגל החמישי והאחרון מתוך האלבום.
במקור, הייתה אמורה להתארח בשיר הראפרית הבריטית , שלא יכלה להקליט את השיר עקב לוח זמנים עמוס.
בדומה לרוב האלבום, הסינגל מסמן התפתחות משמעותית בהפקתו של וסט, המכיל בתוכו את סגנון הג'אז ראפ, לצד השפעות של מוזיקת נשמה.
אף על פי שהשיר זכה לשבחים רבים ממבקרי המוזיקה, הסינגל לא נכנס למצעדי הפזמונים, עקב חוסר בהשמעות ברדיו.
נכון ל-2020, השיר עומד על כ-36 מיליון השמעות ברשת הזרמת המדיה ספוטיפיי.
את הווידאו קליפ הנלווה שצולם לשיר ביים הייפ ויליאמס, והוא צולם ברינו ולאס וגאס.
הקליפ, שהועלה בבכורה בתוכנית "Total Request Live" של MTV ב-23 במאי 2006, מלווה את גרסת הרמיקס של השיר, בה מתארח הראפר T.I.
בנוסף, מיתרי כינור שסיפקה הכנרת הישראלית מירי בן-ארי נוספו לשיר, שהשתנה במקצת, תוך שתווים מסוימים התארכו והופכו לעיתים תכופות יותר.
אזורתאריך יציאהפורמטחברות תקליטיםמקורארצות הברית11 ביוני 2006תקליטור סינגלרוק-א-פלה רקורדס
Drive הוא סינגל שביצעה להקת אר.אי.אם.
השיר נכלל באלבומה השמיני של הלהקה Automatic for the People.
הוא דורג במקום ה-28 במצעד בילבורד הוט 100. במצעד השירים האלטרנטיביים דורג השיר במקום הראשון, ובמקום השני במצעד הרוק מיינסטרים.
במצעד הסינגלים הבריטי השיר דורג במקום ה-11.
השיר סומפל לתוך השיר Space Bound שביצע אמינם בשנת 2011.
הוידאו קליפ לשיר בוים על ידי פיטר קאר וצולם בסכר ספולטובה שבעמק סן פרננדו.
המילים Hey kids, rock n' roll נלקחו מתוך השיר Rock On של דייוויד אסקס.
Drunk in the Morning (בעברית: שיכור בבוקר) הוא סינגל של הלהקה הדנית לוקאס גרהאם.
השיר יצא לאור כהורדה דיגיטלית ב-13 בפברואר 2012 בדנמרק.
השיר הוא הסינגל השני באלבום הבכורה של הלהקה, הקרוי על שמה.
את השיר כתבו לוקאס פורקאמר, סבסטיאן פוג, סטפן פורסט, מורטן ריסטורפ, מגנוס לארסון ומארק פאלגרן.
וידאו קליפ לשיר יצא ב-16 במרץ 2017. נכון לנובמבר 2020, הקליפ צבר למעלה מ-13 מיליון צפיות ביוטיוב.
מקוםתאריםמכירותדנמרק (IFPI Denmark)פלטינה 3×270,000* מכירות בלבד מכירות + הזרמת מדיה בלבד
מדינהתאריך יציאהפורמטחברת תקליטיםדנמרק13 בפברואר 2012הורדה דיגיטלית • תקליטורקופנהגן רקורדס
"Drivers License" (מעוצב באותיות קטנות; "drivers license"; בעברית: "רישיון נהיגה") הוא סינגל שהוקלט על ידי הזמרת האמריקאית אוליביה רודריגו.
השיר יצא לאור ב-8 בינואר 2021, על ידי חברת התקליטים גפן רקורדס, כסינגל הראשון מתוך אלבום הבכורה שלה Sour.
השיר קיבל מועמדויות בטקס פרסי גראמי ה-64 בקטגוריות הקלטת השנה, שיר השנה וביצוע סולו הפופ הטוב ביותר.
רודריגו כיכבה בתפקיד ראשי בסדרת המוקומנטרי "היי סקול מיוזיקל: המחזמר: הסדרה" של דיסני+.
היא כתבה בעצמה את השיר "All I Want", שהיה לחלק מהפסקול שלה גם כן.
נכון לינואר 2021, "All I Want", צבר למעלה מ-187 מיליון השמעות בספוטיפיי, וקיבל את מעמד הזהב על ידי איגוד תעשיית ההקלטות האמריקאי, על מכירות של למעלה מ-500,000 עותקים במדינה.
העונה השנייה של הסדרה עלתה לאקרנים בשנת 2021. רודריגו חתמה על חוזה עם חברת התקליטים גפן רקורדס, שבבעלות יוניברסל מיוזיק גרופ.
היא הצהירה כי מיני-אלבום הבכורה שלה ייצא לאור בהמשך שנת 2021 וכי "Drivers License" יהיה חלק מתוכו.
רודריגו עבדה על השיר במהלך שנת 2020 ודיברה עליו הן בתקשורת והן ברשתות החברתיות שלה.
בהמשך, היא פרסמה את גרסת הדמו שלו בעמוד האינסטגרם שלה.
לאחר מכן, היא פרסמה קטע מתוכו וסיפרה: "כתבתי את השיר לפני כמה ימים.
אקרא לו "Drivers License" אני חושבת".
אותו הקטע צבר יותר מ-419,000 לייקים.
ב-4 בינואר 2021, הכריזה רודריגו על צאת סינגל הבכורה שלה, "Drivers License".
השיר יצא לאור בכל פלטפורמות הזרמות המוזיקה והפלטפורמות הדיגיטליות ב-9 בינואר 2021, לצד וידאו קליפ נלווה שהועלה לערוץ היוטיוב שלה.
השיר עורר סערה בעולם הפופ ונחשב להתייחסות למשולש אהבה שכלל את רודריגו, השחקן והזמר ג'ושוע באסט, והזמרת סברינה קרפנטר.
רודריגו ובאסט, ששיחקו יחד בסדרת דיסני "היי סקול מיוזיקל: המחזמר: הסדרה", היו קרובים מאוד, והמעריצים שיערו כי הם היו בזוגיות.
עם זאת, באסט החל לצאת עם קרפנטר, והשיר, שכלל מילים כמו "You're probably with that blonde girl" (בעברית: "אתה כנראה עם הבחורה הבלונדינית הזאת"), גרם לרבים להאמין כי מדובר ברגשותיה כלפי הפרידה ממנו ומעברו לקרפנטר.
זמן קצר לאחר מכן, קרפנטר הוציאה את השיר "Skin", שנתפס על ידי רבים כתגובה לרודריגו, מה שהעצים את השמועות על יריבות בין השתיים.
למרות ההשערות והדיונים ברשתות החברתיות, אף אחד מהשלושה לא אישר באופן חד משמעי את הפרשנויות הללו, ובמהלך השנים נראה כי היחסים ביניהם השתפרו.
ב-8 בינואר 2026 ציינה רודריגו חמש שנים לצאת הסינגל.
לציון המועד, פורסמה גרסת כיסוי לשיר בביצועו של המוזיקאי דייוויד ברן, סולן להקת Talking Heads לשעבר, אותו הגדירה רודריגו כאחד מגיבוריה הגדולים.
גרסת הכיסוי של ברן היא הראשונה בסדרת מחוות המתוכננת לציון חמש שנים לאלבום הבכורה של רודריגו, Sour.
הווידאו קליפ הנלווה פורסם בערוץ היוטיוב שלה ב-8 בינואר 2021, בסמוך לצאת הסינגל עצמו.
הסרטון זכה לתגובות חיוביות מצד המבקרים על הוויזואליות שלו.
היא צברה למעלה משני מיליון צפיות ב-24 השעות הראשונות שלה ביוטיוב, והגיעה למקום השלישי בטבלת הסרטונים החמים של הפלטפורמה.
עד חודש נובמבר 2021, צבר הקליפ מעל ל-300 מיליון צפיות.
השיר זכה להצלחה מסחרית בינלאומית.
השיר הגיע למקום הראשון במגוון מדינות בעולם - בין היתר בשוקי מוזיקה גדולים כמו ארצות הברית, יפן, הממלכה המאוחדת וקנדה.
גם בישראל הגיע השיר למקום הראשון במדיה פורסט.
השיר שבר שיאי השמעות והזרמות מאז צאתו.
עם כ-15 מיליון השמעות בינלאומיות, השיר הוא הנשמע ביותר בפלטפורמות הזרמות המוזיקה במהלך 24 שעות.
בנוסף השיר שבר שיא והגיע ל-100 מיליון השמעות בספוטיפיי בטווח הזמן הקצר ביותר אי פעם.
ולשיר השלישי שהגיע ל-200 מיליון השמעות בספוטיפיי בטווח הזמן הקצר ביותר אי פעם (17 ימים סה"כ).
השיר הוא המהיר ביותר שהגיע למיליארד השמעות בפלטפורמות הסטרימינג בשנת 2021. השיר נהפך לשיר המוסטרם ביותר ביממה אחת לשנת 2021, עם 13.71 מיליון הסטרמות בשירות הזרמת המדיה ספוטיפיי.
"Drivers License" נכלל במספר רשימות סוף שנה של השירים הטובים ביותר של 2021. מגזין המוזיקה והתרבות BBC סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום השמיני.
בחודש יוני 2021 דירג בילבורד את השיר במקום הראשון ברשימת "50 השירים הטובים ביותר בשנת 2021 עד כה".
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים2Viceדירוג סופי של Sour של אוליביה רודריגו4Insiderהדירוג הסופי של השירים ב-Sour של אוליביה רודריגו, שנה לאחר מכן1NME10 השירים הטובים ביותר של אוליביה רודריגו...
מדורגים!2The Tabהדירוג הסופי של כל שיר של אוליביה רודריגו, כולל "Vampire"2רולינג סטוןכל שיר של אוליביה רודריגו, מדורג2בילבורד500 שירי הפופ הטובים ביותר בכל הזמנים72
פרסשנהקטגוריהתוצאהפרס המילניום של MTV2021הלהיט העולמי של השנהפרסי הווידאו קליפים של MTVשיר השנההופעת הפוש-אקט של השנהפרס המוזיקה של LOS40השיר הטוב ביותרפרס המוזיקה האמריקאיתשיר טרנדי מועדףהקליפ של השנהשיר אהוב - פופפרסי המוזיקה של MTV אירופההשיר הטוב ביותרפרסי המוזיקה של אפל מיוזיקשיר השנהפרס גראמי2022הקלטת השנהשיר השנהביצוע סולו הפופ הטוב ביותר
ב-15 ביוני 2021 ביצעה הזמרת האמריקאית קלי קלרקסון גרסת כיסוי של השיר בתוכנית האירוח שלה, המופע של קלי קלרקסון.
השיר השפיע באופן מיידי ומהדהד על תעשיית המוזיקה.
הוא זכה להצלחה במצעדים ברחבי העולם, כולל המקום הראשון הנחשק בבילבורד הוט 100. העלייה המהירה של השיר לתהילה הדגישה את יכולתם של אמנים חדשים להשפיע על מגמות מוזיקה בעידן הדיגיטלי של היום.
אחד ההיבטים הבולטים ביותר בהשפעה של השיר היה ההצלחה חסרת התקדים שלו בפלטפורמות הסטרימינג.
השיר ניפץ שיאי סטרימינג, וצבר מיליוני האזנות תוך ימים מצאתו.
זה לא רק הדגיש את הירידה המתמשכת ברלוונטיות של השמעות רדיו ומכירת מוזיקה פיזית, אלא גם חיזק את הדומיננטיות של פלטפורמות הסטרימינג הדיגיטליות כאמצעי העיקרי לצריכת מוזיקה.
כושר הכתיבה של רודריגו תפס את המאזינים, במיוחד בקרב הקהל הצעיר.
נושא השיר, אהבה נכזבת וגעגועים עוררו דיונים נרחבים באינטרנט, והפכו לאבן בוחן תרבותית לביטוי רגשות מורכבים.
בנוסף, הצלחתו הוכיחה שאמנים עצמאיים יכולים להשיג הצלחה עולמית באמצעות פלטפורמות כמו טיקטוק ויוטיוב.
גילוי זה עודד אינספור מוזיקאים מתחילים לקדם את היצירות שלהם בפלטפורמות אלו.
השילוב הייחודי של השיר בין פופ ואינדי פולק תרם למגמה המתמשכת של טשטוש ז'אנרים במוזיקה העכשווית.
הצליל החדשני שלו קרא תיגר על גבולות הז'אנרים המקובלים, והיווה השראה לאמנים אחרים להתנסות במוזיקה שלהם והוביל לנוף מוזיקלי מגוון ואקלקטי יותר.
ההצלחה של השיר הדגישה את החשיבות של קמפיינים שיווקיים אסטרטגיים בפלטפורמות המדיה החברתית.
טיקטוק, במיוחד, מילאה תפקיד מרכזי בהנעת השיר להצלחה.
אמנים וחברות תקליטים החלו לזהות את הפוטנציאל של פלטפורמות כאלה להזניק קריירות של מוזיקאים מתחילים ולהגביר את הפופולריות של השירים שלהם, והדגישו עוד יותר את הדינמיקה המשתנה של שיווק מוזיקלי.
בעקבות התגובה לשיר, רודריגו מרגישה "אחריות" לשלוח את השירים שלה למושא ההשראה שלהם לפני שתוציא אותם לציבור.
השיר הוביל לספקולציות פומביות לגבי מערכת היחסים שלה עם ג'ושוע באסט, שכיכב לצידה בסדרה "היי סקול מיוזיקל: המחזמר: הסדרה".
רודריגו סיפרה שהיא הרגישה לא מיומנת בהתמודדות עם תשומת הלב התקשורתית ותגובת הנגד סביב השיר.
באסט חווה לחץ ובעיות בריאותיות, כולל אשפוז, בעקבות שחרור השיר.
גם סברינה קרפנטר, שהייתה קשורה לשיר, התמודדה עם תגובה נגדית מהמעריצים.
"Drivers License" הוצגה בתור המוזיקה הראשית לפרסומת השנה בחיפוש של גוגל לשנת 2021.
חלק גדול מהשיר שימש בפרק הראשון של העונה השנייה של הסדרה של אמזון פריים וידאו, "הקיץ שבו הפכתי ליפה".
קרדיטים מותאמים מהערות האלבום של Sour.
אוליביה רודריגו – שירה, קולות רקע, כתיבה
דניאל ניגרו – כתיבה, הפקה, הקלטה, פסנתר, בס, כלי הקשה, תכנות תופים, סינתיסייזר, קולות רקע
דן ויאפור – עוזר טכנאי
הוקלט באמיוזנמט סטודיוס (לוס אנג'לס)
מיקסינק ב-SOTA סטודיוס (לוס אנג'לס)
מאסטרינג בסטרלינג סאונד (ניו יורק)
אזורתאריך יציאהפורמטחברת תקליטיםמקורכלל העולם8 בינואר 2021הזרמת מוזיקה • הורדה דיגיטליתגפןאיטליה15 בינואר 2021רדיו להיטים עכשווייםיוניברסלהממלכה המאוחדתאינטרסקופארצות הברית19 בינואר 2021
(בעברית: שיכורה (ואני לא רוצה לחזור הביתה)) הוא סינגל שהוקלט על ידי הזמרת האמריקאית אל קינג, ביחד עם הזמרת-יוצרת האמריקאית מירנדה למברט.
השיר יצא לאור ב-26 בפברואר 2021, על ידי חברת התקליטים RCA רקורדס, כסינגל שלא מתוך אלבום.
השיר קיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.
השיר נכתב על ידי מרטין ג'ונסון והופק על ידי ג'ונסון ביחד עם ברנדון.
השיר כשמו, עוסק בשכרות ובחתונה.
בתחילת השיר, מדברות אל קינג ומירנדה למברט על הכסף ובהמשך, מדברות על כך שהצרות מקיפות אותן.
ברולינג סטון סקרו את השיר באופן מקיף, תוך שהייתה התייחסות גם לווידאו קליפ הרשמי שלו.
בחודש יוני 2021 דירג בילבורד את גרסת הרמיקס במקום ה-26 ברשימת "50 השירים הטובים ביותר בשנת 2021 עד כה".
הווידאו קליפ הרשמי של השיר פורסם בשידור חי בערוץ היוטיוב של אל קינג ב-26 בפברואר 2021, ביום צאתו כסינגל.
בתחילת הקליפ, ניתן לראות את קינג ולמברט רוקדות על במה כשהן לבושות בחליפות.
לאורכו של הקליפ, ניתן לראות את קינג לובשת שמלת כלה בצבע לבן, תוך שהיא מעשנת סיגריה.
נכון למרץ 2021, מונה הצפיות של הקליפ עומד על למעלה מ-1.1 מיליון צפיות.
מדינהתאריך יציאהפורמטחברת תקליטיםמקורעולם26 בפברואר 2021הזרמת מוזיקה • הורדה דיגיטליתRCAארצות הברית8 במרץ 2021רדיו להיטים עכשוויים14 ביוני 2021רדיו קאנטרי
Drunk הוא אלבום האולפן השני של המוזיקאי האמריקאי ת'אנדרקאט.
האלבום יצא לאור ב-24 בפברואר 2017, על ידי חברת התקליטים בריינפידר.
האלבום מכיל הופעות אורח של קני לוגינס, מייקל מקדונלד, קנדריק לאמאר, ויז קאליפה, מק מילר ופארל ויליאמס.
זהו אלבום האולפן הראשון של ת'אנדרקאט מזה ארבע שנים, מאז צאת אלבומו Apocalypse.
Drunk זכה לביקורות חיוביות ממבקרי המוזיקה.
Drunk זכה לשבחים כליים ממבקרי המוזיקה.
באתר Metacritic קיבל האלבום ציון ממוצע משוקלל של 80 מתוך 100 בהבתסס על 26 ביקורות המעידות על "ביקורות חיוביות בדרך כלל".
קיבל האלבום ציון של 7.9 מתוך 10, בהתבסס על הערכתם לגבי הקונצנזוס הביקורתי.
בביקורת חיובית באתר Exclaim!, דניאל סילבסטר שיבח את הגרוב של ברונר ואת יכולתו לעבור לכאורה דרך שיר לשיר תוך שהוא משנה כמה דברים, אך שומר על גרוב טוב.
ארגון רשימה מיקוםמקור BBC Radio 6 Music אלבומי שנת 2017 Exclaim!
Droid הוא גופן, שנוצר בשנת 2007 על ידי Ascender Corporation לשימוש במערכת אנדרואיד ושוחרר תחת רישיון אפאצ'י.
גופן זה היה מיועד במקור לשימוש במסכים קטנים של מכשירים ניידים.
עד לגרסת אנדרואיד 4.0 הוא היה ברירת מחדל של המערכת.
תחילה הוא לא תמך בכתב נטוי, ותכונה זו התווספה בהמשך.
תומכת במספר רב של שפות, לרבות עברית.
בשנת 2009 הגופן הורחב לתמיכה בערבית ופרסית.
גופן זה היה בסיס לפיתוח משפחת הגופנים "Noto".
Drip Too Hard הוא סינגל של הראפרים האמריקאים ליל בייבי וגאנה.
השיר יצא לאור ב-12 בספטמבר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס, כסינגל המוביל מתוך המיקסטייפ המשותף שלהם, Drip Harder.
השיר הגיע בשיאו למקום הרביעי במצעד הבילבורד הוט 100, והפך לשיר של גאנה שהגיע למיקום הגבוה ביותר ולשיר של ליל בייבי שהגיע למיקום השלישי בטיבו במצעד.
השיר הועמד לפרס גראמי לביצוע הראפ/שירה הטוב ביותר בטקס פרסי גראמי ה-62.
השיר הופק על ידי המפיק האמריקאי טורבו , שאף שימש כמפיק בפועל של המיקסטייפ המשותף של הצמד, Drip Harder.
הוא מכיל דגימה של גיטרה שזכויותיה שייכות לנחלת הכלל מאת המפיק הישראלי J.Viewz.
הווידאו קליפ לשיר יצא לאור ב-5 באוקטובר 2018. הקליפ בוים על ידי ספייק ג'ורדן.
"Drive" הוא סינגל של קבוצת המוזיקה האלקטרונית הבריטית, קלין בנדיט, והדי ג'יי הגרמני טופיק, בשיתוף הזמר האנגלי, וס נלסון , שיצא, על ידי אטלנטיק רקורדס, ב-30 ביולי 2021.
נכון לאפריל 2024, השיר הושמע למעלה מ-129 מיליון פעמים בספוטיפיי.
סימון סיארבולו, מ-Edm-Lab, אמרה כי השיר "מלא באווירה חיובית, [והוא] מביא [אותנו] למסע לילי מטפורי: תפאורה של סיפור אהבה שזה עתה נולד".
הווידאו קליפ של הסינגל, בבימויו של דן מאסי, יצא בערוץ היוטיוב של קלין בנדיט, ב-6 באוגוסט 2021. קתרינה ריס, מ-Celebmix, אמרה כי הווידאו קליפ "לוכד בצורה מושלמת את האופי האופטימי של הרצועה, שפועמת בקצבים פועמים ובמיתרים מבריקים".
נכון לנובמבר 2021, הווידאו קליפ נצפה למעלה מ-6.9 מיליון פעמים.
"Drugs & the Internet" (בעברית: סמים והאינטרנט) הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-25 באפריל 2019, ונכלל באלבום האולפן הראשון שלו, How I'm Feeling.
נכון לדצמבר 2021, השיר הושמע למעלה מ-90 מיליון פעמים בספוטיפיי.
הווידאו קליפ, שבוים על ידי ג'נה מארש והופק על ידי הופק על ידי Operator Media and Meaning Production, והועלה לחשבון היוטיוב של לאוב ב-29 באפריל 2019, מציג את הזמר הנשאב לרשתות החברתיות, והוא הושווה לסדרת הטלוויזיה הבריטית Black Mirror.
נכון לדצמבר 2021, הווידאו קליפ נצפה למעלה מ-7 מיליון פעמים.
Drip Harder הוא מיקסטייפ משותף של הראפרים האמריקאים ליל בייבי וגאנה.
האלבום יצא לאור ב-5 באוקטובר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס.
האלבום מכיל הופעות אורח של ליל דורק, נאב, יאנג ת'אג ודרייק.
הוא מכיל הפקה מוזיקלית של טורבו, ויזי וטיי קית', בין היתר.
השם Drip Harder לקוח מסדרת המיקסטייפים של גאנה Drip Season וסדרת המיקסטייפים של ליל בייבי Harder.
מתוך האלבום יצא הסינגל המוביל "Drip Too Hard", ב-12 בספטמבר 2018, שהגיע בשיאו למקום הרביעי במצעד הבילבורד הוט 100 וזכה בתואר היהלום מטעם איגוד תעשיית ההקלטות האמריקאי.
הסינגל השני, "Close Friends" של ליל בייבי, יצא לאור בפברואר 2019 והגיע למקום ה-28 במצעד.
האלבום נכנס למקום הרביעי במצעד הבילבורד 200, עם 130,000 יחידות שקולות לאלבום (כולל 9,000 מכירות טהורות) בשבוע הראשון לצאתו.
זהו אלבומו השני של ליל בייבי שנכנס לעשירייה הפותחת והראשון של גאנה.
מקוםתאריםמכירות קנדה (Music Canada) זהב 40,000 דנמרק (IFPI Danmark) זהב 10,000 הממלכה המאוחדת (BPI) כסף 60,000 ארצות הברית (RIAA) פלטינה 1,000,000
Drive הוא אלבום האולפן השמיני של הדי ג'יי והמפיק המוזיקלי ההולנדי טייסטו.
האלבום יצא לאור ב-21 באפריל 2023 על ידי חברות התקליטים יוניברסל מיוזיק גרופ, Musical Freedom ו-PM:AM.
+ תאריכי יציאות לאור ופורמטים עבור Driveאזורתאריך יציאהפורמטחברת תקליטיםמקורכלל העולם21 באפריל 2023סטרימינג • הורדה דיגיטליתMusical Freedom • PM:AM • יוניברסל מיוזיק גרופ
Druid Lord (בעברית: "אדון דרואיד", תעתיק: "דרואיד לורד") היא להקת דת'-דום מטאל אמריקאית, שהוקמה באורלנדו, פלורידה בשנת 2010, על ידי פיט סלייט, טוני בלאק והמתופף המקורי סטיב ספילרס.
מההתחלה, המטרה של הלהקה הייתה ליצור שירים כבדים שלוקחים השראה מהדת' מטאל המוקדם כמו Necrovore, Possessed ו-Autopsy ומהריפים הכבדים והאיטיים יותר של להקות דום מטאל של שנות ה-70 וה-80 כמו Winter, Candlemass ו-Black Sabbath.
הליריקה של הלהקה מתמקדת בסיפורי אימה, באבדון ובמוות, כאשר תכנים רבים מושפעים ושואבים השראה מסרטי אימה קלאסיים שונים.
טוני בלאק - שירה, גיטרה בס (2010-הווה)
כריס ויקליין - גיטרה (2018-הווה)
Drukqs (נכתב כ-drukQs) הוא אלבום האולפן החמישי של אפקס טווין, כינוי של המוזיקאי האלקטרוני הבריטי ריצ'רד ד.
ג'יימס, שיצא בשנת 2001 בחברת התקליטים ווארפ.
זהו אלבום כפול הנע בין רצועות של מקצבים בהשראת דראם אנד בייס וקטעי פסנתר קלאסיים הנשלטים על ידי מחשב הוא כולל את יצירת הפסנתר "Avril 14th", אחת ההקלטות הידועות ביותר של ג'יימס.
Drukqs זכה לביקורות מעורבות, כאשר מבקרים רבים ראו בו כאלבום ירוד מאלבומיו המוקדמים.
האלבום הגיע למקום ה-22 במצעד האלבומים הבריטי.
ג'יימס לא הוציא אלבום נוסף תחת הכינוי אפקס טווין עד Syro.
ג'יימס החליט להוציא את Drukqs בעיקר כדי לעקוף דליפה פוטנציאלית לאחר שהשאיר בטעות נגן MP3 שהכיל 180 רצועות שלא שוחררו במטוס בזמן שטס לסקוטלנד עם מייסד ריפלקס רקורדס (Rephlex Records) גרנט וילסון-קלארידג': "חשבתי, 'הם פאקינג הולכים להגיע לאינטרנט במוקדם או במאוחר אז אני יכול באותה מידה להוציא מזה אלבום".
הוא תכנן שזו תהיה הוצאתו הסופית כחלק מהחוזה עם ווארפ.
על אורך שני הדיסקים של האלבום, אמר ג'יימס כי "הדרך שבה אני מאזין למוזיקה עכשיו היא שאני קונה דיסק, שם אותו במחשב ופשוט לוקח את הרצועות שאני רוצה בכל מקרה.
אני מקווה שאנשים יעשו את אותו הדבר עם הדיסק הזה".
רוב שמות הרצועות כתובים בקורנית, או בשמות מקודדים.
ג'יימס הצהיר כי שם האלבום אינו קשור לסמים, וכי הוא "רק מילה שהוא המציא".
Drukqs מכיל שירים מלפני "שבע או שמונה שנים", לדברי ג'יימס, אם כי רוב האלבום היה חדש יחסית.
האלבום הוא אלבום כפול הכולל בערך שני סגנונות: רצועות מהירות ומתוכנתות המשתמשות בברייקביטים מוגזמים של דראם אנד בייס, וקטעי פסנתר קלאסיים שנעשו באמצעות כלים שנשלטים על ידי מחשב עם MIDI, וכמה מנגנוני תופים מבוססי סולנואידים.
Keymag תיאר אותו כ"מעבר חסר מנוחה מדריל נ' בייס הכי 'אסידי' שלו לקטעי פסנתר מפוארים להפליא בהשראת ג'ון קייג'".
NME ציין כי האלבום נע בין טכנו, דראם אנד בייס ורייב מתחילת שנות ה-90, בעוד קטעי הביניים של הפסנתר הושוו לעבודתו של אריק סאטי.
ג'יימס אמר כי "הרבה מהשירים נשמעים בסגנון די ישן, אני חושב.
עשיתי המון שירים שהם ממש חדשים בסגנון ולא נשמעים כמו שום דבר אחר, אבל לא רציתי להוציא את השירים האלה".
בעודו מכיר בדמיון לאלבומיו הקודמים, אמר ג'יימס כי "לא עשיתי משהו בפירוט רב כל כך לפני כן".
על תכנות התופים המורכב של האלבום, הוא אמר: "זה די דומה לסולואים של גיטרה, רק עם תכנות אתה צריך להשתמש במוח שלך.
הדבר החשוב ביותר הוא שתהיה לזה השפעה רגשית כלשהי עליי, ולא רק 'אה, זה ממש חכם'".
בשנת 2015 הוציא ג'יימס את המיני-אלבום Computer Controlled Acoustic Instruments pt2, הכולל רצועות אינסטרומנטליות נוספות בשליטת מחשב, כהמשך ל-Drukqs.
Drukqs הוא בין האלבומים "המפלגים ביותר" של ג'יימס, כאשר אולי וורוויק ממגזין Crack ציין כי הוא עורר "זעם נרחב בקרב מבקרי מוזיקה, שנראה כי הביקורת העיקרית שלהם הייתה שג'יימס סיפק משהו שמזכיר את האלבומים הקודמים, ולא איזה אופן חדש ונועז של ביטוי אלקטרוני".
באתר Metacritic, המקצה דירוג מנורמל מתוך 100 לביקורות ממבקרי המיינסטרים, קיבל האלבום ציון ממוצע של 66, בהתבסס על 21 ביקורות.
ב-2001, אלכס נידהם מ-NME כינה את האלבום כ"יפה" ו"בולט בכל טוב".
עם זאת, סיימון ריינולדס ביקר את האלבום כ"לא מרשים" ו"לכוד על ידי הפוטנציאל לשינויים אינפיניטסימליים", והצהיר כי הוא "נשמע רק כמו הרחבה קלה של צליל האפקס בסביבות Richard D.
פיצ'פורק תיאר את רצועות הדריל נ' בייס של האלבום כ"זריקות לעבר ולא לסיכויים על העתיד, ועם כל הכוח הקומפוזיציוני שלהם, חסר אלמנט של מיסטיקה של אפקס טווין".
דייב סימפסון מהגרדיאן הצהיר כי "הרבה שירים מ-Drukqs נשמעים כמו הדים חלשים יותר של דברים שאפקס טווין עשה בעבר, ששום סוג של מכונות תופים היפראקטיביות או כותרות טיפשיות לא יכול להסוות".
פט בלאשיל מהרולינג סטון כינה את Drukqs "האלבום הכי לא רלוונטי עד כה", והוסיף כי "השמועה אומרת שג'יימס פשוט טען את האלבום הזה עם יציאות שגוזלות מקום בכונן הקשיח שלו במשך שנים, ואז הוציא את האלבום כדיל ברייקר עם חברת התקליטים שלו, ווארפ".
עם זאת, ב-The Rolling Stone Album Guide, המבקר סשה פריר-ג'ונס הצהיר כי "באופן מוזר שנדחה על ידי רבים, Drukqs הוא לעיתים קרובות מרהיב".
קטע הפסנתר "Avril 14th" הפך לאחד השירים הפופולריים ביותר של ג'יימס, ומאוחר יותר נעשה בו שימוש בסרטים, במערכון של סאטרדיי נייט לייב ובשיר "Blame Game" של קניה וסט.
נכון לאפריל 2017, השיר היה השיר המושמע ביותר של ג'יימס בספוטיפיי, עם כ-124 מיליון סטרימינג.
לפי מדד זה, זהו השיר הידוע ביותר שלו.
"Drown" הוא סינגל של התקליטן ההולנדי מרטין גריקס, בשיתוף פעולה עם הזמר-יוצר האמריקאי, קלינטון קיין , שיצא ב-27 בפברואר 2020 בהוצאת חברות התקליטים סטמפד רקורדס, אפיק אמסטרדם וסוני הולנד.
השיר נכתב על ידי ג'ייק טורי, סטיבי רוש, אוסרין, מרטין גריקס, מיקי אקו, ג'וני קופר, ג'סטין פרקר וקלינטון קיין, והופק על ידי אוסרין ומרטין גריקס.
נכון לינואר 2026, השיר הושמע למעלה מ-18 מיליון פעמים ביוטיוב, ולמעלה מ-235 מיליון פעמים בספוטיפיי.
Dude Ranch הוא האלבום השני של בלינק-182. הוא יצא ב-17 ביוני 1997. האלבום נחשב להצלחה מסחרית, לאחר שמכר למעלה ממיליון עותקים והפך לאלבום פלטינה.
האלבום מכיל את השירים "Dammit" ו"Josie", אשר בזכותם הפכה הלהקה לפופולרית במיינסטרים.
זהו האלבום האחרון של בלינק-182 בו השתתף המתופף סקוט ריינור.
מקוםתאריםמכירות אוסטרליה (ARIA) פלטינה 70,000 קנדה (Music Canada) פלטינה ×2 200,000 הממלכה המאוחדת (BPI) זהב 100,000 ארצות הברית (RIAA) פלטינה 1,100,000;
Dry Bones היא רצועת קומיקס שנוצרה על ידי המאייר האמריקאי-ישראלי יעקב קירשן.
זהו קומיקס סאטירי אשר עוסק באירועי היום בישראל.
הקומיקס מפורסם משנת 1973 בעיתון ג'רוזלם פוסט.
בדומה ליתר העיתון גם הטקסט בפינה זו הוא בשפה האנגלית.
שמה של רצועת הקומיקס נלקח מחזון העצמות היבשות.
בתחילת המאה ה-21 התפרץ מחדש הסכסוך הישראלי-פלסטיני בגל פיגועי התאבדות שביצעו מחבלים פלסטינים ותגובות צבאיות של ישראל.
הדבר גרם לביקורת רבה על ישראל, בעיקר בחוגי שמאל בארץ ובעולם, ולהתפרצות האנטישמיות החדשה.
מאז התמקד הקומיקס בביקורת על הצביעות שבביקורת העולמית על ישראל במטרה להילחם בהסתה, בדמוניזציה ובהתמקדות חסרת-הפרופורציה בישראל.
Dry הוא אלבום הבכורה של המוזיקאית האנגלייה פי ג'יי הארווי, שיצא לשוק ב-30 ביוני 1992.
האלבום זכה לתגובות חיוביות מצד המבקרים.
MTV תיאר אותו כ"עבודה אפלה, מעוותת, עוצרת נשימה שנשמעת גולמית מאוד וגם מרעננת", בעוד שכתב העת NME הילל אותו כ"נקודת מעבר שבתוכה יש כתיבת שירים טבעית ורעש גיטרה לוהט" בביקורת שלו, שבה העניק לאלבום תשעה מתוך עשרה כוכבים.
האלבום זכה גם לביקורת של ארבעה כוכבים וחצי מתוך חמישה בביקורת של האתר Allmusic.
סמוך למועד יציאת האלבום, הארווי יצרה שערורייה קטנה כאשר הצטלמה ללא חולצה כשגבה מופנה למצלמה, בעודה חושפת בית שחי לא מגולח, לשער של המגזין NME.
האלבום התקבל בארצות הברית באותה מידת הערכה בה התקבל בבריטניה, והמגזין רולינג סטון הכריז על הארווי, שבאותו הזמן הייתה בת 22, ככותבת השירים הטובה של השנה והזמרת החדשה הטובה ביותר.
למרות התשבחות, "Sheela-Na-Gig" היה הסינגל היחיד שהגיע לטבלאות בארצות הברית, כשבשיאו הגיע למקום ה-9 בטבלת הרוק האלטרנטיבי של בילבורד.
בסקר שנערך בקרב מבקרים בשנת 1993 במגזין NME לגבי 100 האלבומים הטובים של כל הזמנים, האלבום דורג במקום ה-71. בסקר דומה שנערך בשנת 2000 על ידי המגזין Melody Maker, האלבום הגיע למקום ה-86. האלבום הופיע ברשימת 50 האלבומים הגדולים של קורט קוביין.
בריאיון למגזין Filter בשנת 2004, אמרה הארווי על אלבום הבכורה שלה: "העבודה על Dry הייתה ההזדמנות הראשונה שאי פעם הייתה לי לעשות אלבום וחשבתי שהיא תהיה גם האחרונה.
לכן, הכנסתי את כל מה שהיה בי לתוכו.
זה היה אלבום מאוד קיצוני.
זו הייתה הנאה גדולה בשבילי, להיות מסוגלת ליצור אותו.
מעולם לא חשבתי שתהיה לי הזדמנות כזאת, אז הרגשתי כאילו עליי להכניס את הכול לשם ולעשות הכול כמיטב יכולתי, כי זאת כנראה ההזדמנות היחידה שלי".
כל השירים נכתבו על ידי פי ג'יי הארווי, למעט הרצועות 3, 5, 8 ו-9 שנכתבו על ידי פי ג'יי הארווי ורוב אליס.
מתוך האלבום יצאו שני סינגלים: Dress ו-Sheela-Na-Gig.
שנה טבלה עמדת שיא 1992 מצעד אלבומי בריטניה 11
שנה סינגל טבלה עמדת שיא 1992 "Sheela-Na-Gig" טבלת רוק מודרני (ארצות הברית) 9 1992 "Sheela-Na-Gig" טבלת סינגלים (בריטניה) 69
Dryococelus australis הוא חרק שמשנת 1930 נחשב כנכחד, עד שנתגלה מחדש בשנת 2001, כך שהוא נחשב למין לזרוס.
החרק נכחד מבית הגידול הגדול ביותר שלו, אי הלורד האו, והוא כונה "החרק הנדיר ביותר בעולם", שכן האוכלוסייה שנתגלתה מחדש כללה פחות מ-30 פרטים החיים על האיון הקטן פירמידת בול (Ball's Pyramid).
כיום לאחר תהליך רבייה וגידול בגני חיות במלבורן ובסן דייגו, ישנם מאות פרטים חיים של החרק.
חרק Dryococelus australis בוגר יכול להגיע לאורך של 15 סנטימטר ולמשקל של 25 גרם, כשהנקבות גדולות מהזכרים.
בשל גודלם הם מכונים לעיתים "לובסטרים יבשתיים" או "נקניקים מהלכים".
צורתם מלבן מוארך ויש להם רגליים חסונות.
לזכרים יש ירכיים עבות באופן מיוחד.
שלא כרוב מיני המקלונאים, הם נטולי כנפיים, אבל הם מסוגלים לרוץ מהר.
ההתנהגות החברתית של מקלונאי זה יוצאת דופן בהתייחס למיני חרקים אחרים.
הזכרים והנקבות יוצרים סוג קשר מיוחד.
הזכרים עוקבים אחר הנקבות ופעילותם תלויה בפעילות הנקבה.
במשך הלילה הזוג ישן כשהנקבה חבוקה על ידי שלוש מרגליו של הזכר.
הנקבות מטילות ביצים כשהן תלויות מענפים.
הבקיעה יכולה להתרחש עד תשעה חודשים אחר כך.
מיד לאחר הבקיעה יש לנימפה צבע ירוק והיא פעילה במהלך היום, ככל שהחרק מתבגר צבעו הולך ומתכהה עד שנעשה כמעט שחור והוא פעיל בלילות.
חרקים אלו היו פעם נפוצים מאוד באי הלורד האו, עד כדי כך שבעבר נעשה בהם שימוש כפיתיון לדגים.
הם נכחדו זמן קצר לאחר שהחולדה המצויה, מין פולש, הגיעה לאי ב-1918, כאשר אוניית האספקה "מקמבו" (Makambo) עלתה על שרטון.
החרק האחרון נראה על האי ב-1920, ואחר כך המין נחשב כנכחד.
בשנות ה-60 ביקר צוות מטפסי צוקים בפירמידת בול (Ball's Pyramid), סטאק סלעי, 23 קילומטרים דרומית מזרחית לאי הלורד האו.
פירמידת בול הוא הסטאק הגבוה והמבודד ביותר בעולם.
האיון נטול עצים ותלול ביותר כשפסגתו מתנוססת לגובה של 562 מטרים מפני הים.
בשנים הבאות, נתגלו חרקים מתים נוספים, אך משלחות שניסו למצוא פרטים חיים נכשלו.
ב-2001 נחת צוות של אנטומולוגים ואנשי איכות הסביבה על פירמידת בול על מנת לקטלג את הפלורה והפאונה שלו.
להפתעתם הם גילו אוכלוסייה של מקלונאים חיים תחת שיח Melaleuca בודד.
האוכלוסייה הייתה קטנה ביותר, רק כ-30-20 פרטים.
בשנת 2003 חזר צוות מחקר משירות הפארקים הלאומיים ושמורות הטבע של ניו סאות' ויילס לפירמידת בול ואסף שני זוגות של זכר ונקבה בגיל הפריון, זוג אחד נשלח למגדל פרטי בסידני והשני לגן החיות של מלבורן.
לאחר כמה קשיים ראשונים הם החלו להתרבות בשביה.
המטרה הסופית היא ליצור אוכלוסייה מספיק גדולה על מנת לשחררם בחזרה באי הלורד האו, אם המיזם להשמיד את החולדות הפולשות יצליח.
ב-2006 היה גודל האוכלוסייה בשביה כ-50 פרטים ועוד כמה אלפי ביצים הממתינות לבקיעה.
נכון ל-2008 גדלה האוכלוסייה ל-450 פרטים, כאשר 20 מתוכם הוחזרו לבית גידול מיוחד על אי הלורד האו.
נכון לאפריל 2012 הצליח גן החיות במלבורן לגדל כ-9,000 פרטים.
בשנת 2014 גילה צוות טיפוס לא מורשה את החרקים האלה חיים בקרבת פסגת פירמידת בול, בסבך של שיחים ממשפחת הגמאיים המושרשים בקרקעות דקות מאוד בגובה 500 מטר.
בעקבות זאת עלה כי תחום התפוצה החרק באי רחב יותר ממה שחשבו בעבר, וכי העדפות המזון שלו אינן מוגבלות ל-Melaleuca howeana.
בתחילת 2016 בקעו בגן החיות של מלבורן כ-13,000 ביצים, וכן נשלחו ביצים לגן החיות של בריסטול באנגליה, לגן החיות של סן דייגו בארצות הברית ולגן החיות של טורונטו בקנדה, כדי להקים אוכלוסיות שונות מוגנות.
מחקר שנערך בשנת 2017 בהשוואת רצפי DNA של מקלונאים שמקורם בפירמידת בול עם אלה מדגימות המוזיאונים מאי לורד האו, הראה כי רצפי פירמידת בול נבדלים מאלו של האי לורד האו בדרגה דומה לשונות בין דגימות המוזיאון, למרות הבדלים מורפולוגיים בין שתי הקבוצות.
אישוש ששתי האוכלוסיות מייצגות את אותו המין.
הגנום נמצא גדול מאוד בגודלו (מעל 4 ג'יגה-בתים) וכנראה שהוא הקספלואידי.
Duets הוא אלבום האולפן ה-63 של פרנק סינטרה וה-35 הרואה אור בחברת ההקלטות רפרייז רקורדס.
האלבום ראה אור בשנת 1993.
מבחינה מסחרית אלבום הקאמבאק האחרון של סינטרה היה הצלחה מסחרית מסחררת.
סינטרה אומנם המשיך להופיע על במות הבידור ועדיין נחשב לאטרקציה בקנה מידה עולמי, אך חלפו תשע שנים מאז אלבומו האחרון, L.A.
האלבום בהפקתו ובעיבודו המוזיקלי של פיל ראמון, הוא אוסף של להיטי עבר של סינטרה.
ההקלטות של הדואטים לא נעשו בצורה הרגילה.
סינטרה מעולם לא הקליט באולפן את השיר בצוותא עם בן/ת זוגו.
במקום זאת הזמר השני הקליט את השיר בנפרד, לפעמים אף באולפן אחר.
סינטרה לעומת זאת הקליט את השירים בשלב מוקדם יותר, דבר זה גרם לבלבול ותחושת ניתוק מסוימת בין קולו של סינטרה לבין הזמר המשתתף עמו בשיר.
הנבדלים הם, ברברה סטרייסנד ובונו שעל ידי התאמת הביצוע שלהם לסגנונו של סינטרה הצליחו ליצור את האשליה כי הם שרים יחדיו.
בין המשתתפים הרבים ניתן למנות כאמור את ברברה סטרייסנד, בונו, חוליו איגלסיאס, גלוריה אסטפן, אריתה פרנקלין, טוני בנט, נטלי קול, קרלי סימון, לייזה מינלי וקני ג'י.
כל המשתתפים תרמו את הופעתם חינם, כמחווה לסינטרה.
למרות שחלק מהבקרים סברו כי הדואטים ירודים, הצליח האלבום מסחרית הרבה מעבר למשוער.
האלבום הגיע למקום השני במצעד המכירות של מגזין הבילבורד ולמקום ה-5 במצעד המכירות הבריטי כשהוא מוכר מעל ל-3 מיליון עותקים בארצות הברית לבדה.
בכך הפך האלבום לאלבום המצליח ביותר של סינטרה, לא כולל אלבומי אוסף.
פיל ראמון - מפיק מוזיקלי
Duets II הוא אלבום מאת הזמר האמריקני פרנק סינטרה.
זהו אלבום האולפן ה-64 של סינטרה וה-36 הרואה אור בחברת ההקלטות רפרייז רקורדס.
בעקבות הצלחתו של האלבום הקודם, Duets, הוציא חברת ההקלטות אלבום נוסף של דואטים.
כמו באלבום הקודם גם באלבום זה הקליט סינטרה מראש את חלקו בשירים, ההקלטה הושלמה כאשר הזמרים המשתתפים הקליטו את חלקם, בזמנם הפנוי.
האלבום נחשב לאיכותי יותר מהראשון, זאת עקב השיפור הטכנולוגי באיחוד שתי ההקלטות לידי שיר אחד.
זאת על אף שבאלבום הראשון השתתפו כוכבים מהדרג הראשון: בונו, ברברה סטרייסנד, טוני בנט ועוד.
באלבום זה השתתפו כוכבים שהקריירה שלהם כבר דעכה: ניל דיימונד או ווילי נלסון או כוכבים הנחשבים משניים: לואיס מיגל או לורי מורגן.
הביצועים עצמם נחשבים לטובים יותר ומושקעים יותר מבחינת העיבוד והעריכה כמו השיר המשותף עם אנטוניו קרלוס ז'ובים או הדואט עם לנה הורן.
גם אלבום זה הצליח מאוד מבחינה מסחרית והגיע אל המקום התשיעי במצעד האלבומים של מגזין הבילבורד.
האלבום מכר מעל למיליון עותקים בארצות הברית.
כמו באלבום הקודם גם באלבום זה היו חילוקי דעות בקרב מבקרי המוזיקה.
למרות זאת זכה האלבום בפרס הגראמי בשנת 1995.
אלבום זה מכיל את הקלטות האולפן האחרונות של סינטרה והוא אלבום האולפן האחרון שלו.
לאחריו המשיכו חברות ההקלטה בהן עבד לאורך הקריירה שלו, להמשיך ולהוציא אלבומי אוסף או אלבומי הופעות חיות של סינטרה.
לאחר מותו בתאריך המציין 90 שנה להולדתו, בשנת 2005 ראה אור אלבום אוסף מיוחד.
באוסף זה הופיע ביצוע שלא ראה אור באלבומי הדואט.
יחד עם לוצ'אנו פבארוטי בשיר, "My Way".
פיל ראמון - מפיק/מעבד מוזיקלי
ציד ברווזים הוא משחק וידאו שיצא במקור לקונסולת המשחקים Nintendo Entertainment System בשנת 1984. המשחק פותח והופץ על ידי חברת נינטנדו, והיה חדשני בעת שיצא לשווקים עקב היותו אחד המשחקים הראשונים שעשו שימוש באקדח אלקטרוני בקונסולת ה-NES.
למעלה מ-28 מיליון עותקים של המשחק נמכרו, ובכך הוא הפך לאחד הנמכרים ביותר לקונסולה זו.
מטרת המשחק היא לצוד ברווזים המעופפים על המסך ובכך לזכות בנקודות.
הזזת הכוונת מתבצעת על ידי הטיית הזאפר (האקדח האלקטרוני) מול המסך.
בכל פעם מופיעים על המסך מספר ברווזים.
במידה שהשחקן פוגע בברווז מזנק כלב התופס את הברווז שנפל, ובמידה שהשחקן מחטיא מציץ הכלב וצוחק על השחקן.
Duke הוא האלבום העשירי של להקת ג'נסיס.
האלבום יצא לאור במרץ 1980. זהו האלבום הראשון של הלהקה שהגיע למקום הראשון במצעד האלבומים הבריטי.
בבילבורד שבארצות הברית, נבחר האלבום במקום ה-11. באלבום זה, ניכר צליל "מסחרי" יותר מאלבומיה הקודמים של הלהקה שתנטוש את זרם הפרוגרסיב שאפיין אותה בתחילת דרכה.
צליל זה יישמע גם באלבומיה הבאים של הלהקה.
בעבודה על האלבום טוני באנקס ומייק ראת'רפורד הוציאו את שני אלבומי הסולו הראשונים שלהם.
פיל קולינס היה אז במשבר בכך שהיחסים בינו לבין אשתו הראשונה במשבר, הוא ניסה להציל את נישואיו.
רוב השירים נכתבו על ידי השלישייה זהו גם האלבום הראשון שבו חברי הלהקה החלו לכתוב ולהלחין שירים לבדם.
האלבום כלל את הסינגל Turn It On Again אשר נחשב כיום לאחד משיריה הטובים ביותר של הלהקה.
עטיפת האלבום בסגנון הפופ ארט, עוצבה על ידי ביל סמית' שיעצב גם את עטיפת האלבום הבא של הלהקה.
Duchess הוא חלק מהאלבום הנקרא "סוויטה סודית" בכך שהשירים מחוברים לשני בהם: Behind the Lines, Guide Vocal, Turn It on Again, Duke's Travel ו-Duke's End, השיר מספר את עלייתה ונפילתה של דיווה מהתחלת הקריירה שלה, להצלחתה, ולירידתה בדעת הקהל.
זהו השיר הראשון שבו ג'נסיס השתמשו במכונת תופים.
הוידאו קליפ של השיר מראה את פיל קולינס, טוני בנקס ומייק ראת'רפורד מנגנים במקומות שונים בתיאטרון הקהילתי של ליברפול, וצופים בדוכסית המבצעת את השירים שלה, כשקולינס מהנהן בראשו בהסכמה.
מכונת התופים שבה השתמשו בשיר (Roland CR-78) מוצגת בתחילת הווידאו.
Turn It On Again הוא סינגל נוסף מהאלבום.
הגיע למקום ה-8 במצעד הסינגלים הבריטי.
המילים נכתבו על ידי בסיסט וגיטריסט הלהקה מייק ראת'רפורד.
המילים עוסקות באדם אשר לא עושה כלום מלבד לצפות בטלוויזיה.
הצפייה בטלוויזיה הופכת אותו לאובססיבי, עד שהוא משוכנע כי האנשים שהוא רואה בטלוויזיה הם החברים שלו.
השיר מתאפיין גם במבנה אופייני מורכב קצבי למוזיקת פופ, עם חלקי בתים ופזמון ומשקלים א-סימטריים, 6/4 עד 7/4 (13/4), ואילו חלקי הפתיחה וגשר הם ב4/4 ו 5/4 (9/4).
"Turn It On Again" הפך לאחד מהשירים האהובים ביותר בהופעות של הלהקה.
כתוצאה מכך, אלבום האוסף של הלהקה מ-1999 Turn It On Again: The Hits קרוי על שם השיר.
גם פרויקט האיחוד של הלהקה Turn It On Again; The Tour, קרוי על שם השיר.
השיר עצמו נכלל בסיבוב ההופעות של 2007, אך שינה את מקצבו בשל העמקת קולו של פיל קולינס במשך השנים.
"Turn It On Again" הפך למוזיקת הרקע לפרסומת של ג'נרל מוטורס.
להקת דרים ת'יאטר ביצעה את השיר כחלק מן המחרוזת הגדולה (Big Medley) באלבומם A Change of Seasons.
טוני באנקס - קלידים, שירה
מייקל ראת'רפורד - גיטרה בס, גיטרה חשמלית (6 ו-12 מיתרים), דוושות בס, שירה
golanica, בתעתיק לעברית: דּוּגֶזְיָה גּוֹלָנִיקָה) היא תולעת שטוחה ואנדמית לארץ ישראל, השייכת למשפחת ה-Dugesiidae.
golanica תוארה לראשונה בשנת 1974 על ידי הזואולוגית ד"ר הית'ר ג'יי.
golanica קרויה על שם רמת הגולן, שהוא אזור תפוצתה הבלעדי בעולם וחולקת קרבה מסוימת למינים Dugesia libanica ו-Dugesia iranica.
בשנת 1974, במסגרת סקר זואולוגי במעיינות בניאס ודן, אספה ד"ר הית'ר ברומלי מספר פרטים של תולעים שטוחות.
כל הפרטים שויכו בטעות למין Dugesia cretica בשל הדמיון החיצוני הרב לאיבר ה-Adenodactyl (איבר דמוי פין הנפוץ בקרב התולעים השטוחות) של אותן התולעים.
בשנת 1980, בעקבות מחקר המשך שבוצע, נמצא כי התולעים שתיארה ברומלי בשנת 1974 שייכות למעשה למין נפרד ולפיכך קיבלו את השם Dugesia golanica, על שם האזור שבו נאספו לראשונה.
בדומה למינים נוספים השייכים לסוג Dugesia, גופה של D.
golanica מוארך וראשה משולש דמוי חץ.
במרכז הראש קבוע זוג עיניים ומעין "אוזניים" (Auricles) מחודדות ומורמות מעט מעלה המשמשות בתור איברי חישה.
אורכן של התולעים הבוגרות נע בין 13 ל-22 מילימטר ורוחבן נע בין 2 ל-3.5 מילימטר, כשבתנאי מעבדה אורכן יכול להגיע ל-25 מילימטר.
המרחק מהעיניים לקצה חלקה הקדמי של התולעת שקול לפעמיים המרווח בין זוג העיניים, שקוטרן מגיע לכ-μm130. הפה ובהמשכו גם הלוע, שמהווה כשישית מאורכה הכללי של התולעת, נמצאים בחלקה הוונטרלי (תחתון).
פתחי המין (Gonopores) של התולעים ממוקמים במחצית המרחק שבין הפה לבין קצה הזנב.
צבע החלק הדורסלי (עליון) של D.
golanica חום כהה פרט לאזור בו קבועות העיניים שאופייני בהיעדר פיגמנטציה.
צבע קו האמצע (Median line), שנמתח מהראש לכיוון הלוע, הוא חום כהה מאוד וזרוע בכתמים באזור הלוע.
מערכת העיכול של תולעי D.
golanica מסועפת מאוד ולעיתים מגיעה לאזור שמעל קו העיניים.
קצה חלקה הקדמי של מערכת העיכול נושא 9-10 הסתעפויות צדדיות ואילו קצה חלקה האחורי 15-17.
מבחינה גנטית מורכב הקריוטיפ של התולעים מ-8 זוגות של כרומוזומים (סה"כ 16).
בדומה למרבית התולעים השטוחות בכלל וכאלה המשתייכות לסוג Dugesia בפרט, לתולעי D.
golanica קיימות 2 מערכות רבייה (זכרית ונקבית).
שתי השחלות של התולעים ממוקמות כ-1,500μm מאחורי העיניים וקוטרן מגיע לכדי 190μm.
הזקיק השחלתי שטוח בצידו וגודלו כ-320μm.
שני צינורות השחלה (Oviducts) מתחברים אל איבר אוגר הזרע שנקרא Bursa copulatrix דרך צינור מוביל הזרע שנקרא Bursa tract, משני צידי התולעת, ויחד יוצרות את איבר הקליטה של תיק הזרע (Spermatophore-receiving organ).
קוטר איבר אוגר הזרע הוא 500μm והוא מכיל לרוב תיקי זרע רבים (Spermatophore).
צינור מוביל הזרע נמשך מאיבר אוגר הזרע לכיוון המפגש עם צינורות השחלה לשמאל קו האמצע כשהוא סוכך על הפין.
חלל צינור מוביל הזרע מורכב מ-2 שכבות, השכבה הפנימית מכילה ריסונים (Cilia) ואילו השכבה החיצונית מכילה רקמת שריר חלק.
golanica 4-6 אשכים הקבועים, משני צידיה, בחלקה הדורסלי.
מבחינה אנטומית האשכים ממוקמים לאורכה של התולעת ובמאונך למיקום השחלות.
פיזור האשכים לאורך הגוף נמשך עד למרחק של כ-300μm מקצה התולעת, כלומר פיזורם חוצה את קו פתח המין לכיוון הזנב.
מהאשכים נמשכים שני צינורות זרע אשר מתחברים אל מרכז צידי שלפוחית הזרע.
בין שלפוחית הזרע לצינור פליטת הזרע (Ejaculatory duct) ממוקמת מחיצה שרירית בצורת משפך הקרויה דיאפרגמה (Diaphragm).
צינור פליטת הזרע נפתח לכיוון פטמית הפין (Penis papilla) כשהוא מכיל בדרך כלל תיק זרע מוכן.
הן צינור פליטת הזרע והן פטמית הפין מרופדים ב-2 שכבות של רקמת שריר חלק.
סמוך לקצה מערכת הרבייה נמצא איבר עגול דמוי פין, הקרוי Adenodactyl.
איבר גדול, בלוטתי ומוצק זה, המחולק ל-2 אונות (דורסלית וונטרלית), ממוקם בסמוך לשלפוחית הזרע ולימין החלק הדורסלי של הפין עצמו.
ה-Adenodactyl מחובר, באמצעות מערכת של שרירים חלקים בצידו השמאלי, אל פקעת הפין.
פין מוארך וסימטרי, פטמית פין מחודדת וכן פקעת פין שרירית מאוד הם מסימני היכר האופייניים לתולעי D.
golanica מסוגלת להתקיים אך ורק בסביבה מימית קרה ובעלת רמת מליחות נמוכה (טמפרטורה גבוהה מ-c°18 אינה אידיאלית למין זה ואילו טמפרטורה מעל 20 °C קטלנית).
זאת הסיבה שתפוצתה מוגבלת ל-2 אזורי מעיינות ברמת הגולן, עין בניאס ועין דן, שכן בשני מעיינות אלה ריכוז המלחים והטמפרטורה נמוכים וקבועים יחסית (8-16 מ"ג/ליטר כלוריד ו-14-16 °C בהתאמה).
golanica, בדומה ליתר תולעי הסוג Dugesia, ניתן למצוא בצידם התחתון של אבנים וצמחים השקועים במים.
במעיין בניאס חולקות תולעי D.
גם במעיינות דן חולקות תולעי D.
biblica מבכרת טמפרטורות מים גבוהות יותר (מסוגלת להתקיים בטמפרטורה של עד 29 °C), לפיכך שכיחותה בראשי מעיינות דן ובניאס (שם הטמפרטורות נמוכות) היא כמעט אפסית.
על כן היא תמצא לרוב במרחק ניכר במורד הזרם.
golanica הוא מיני ונמשך, ככל הנראה, כל השנה הודות לתנאי הסביבה הקבועים של בית הגידול בו הן חיות.
במהלך המחקר הופרדו מספר פרטים בוגרים של התולעת על מנת לבחון אפשרות של רבייה אל-מינית.
במהלך פרק זמן של 4 חודשים הטיל פרט אחד 17 ביצים, כאשר רק 3 מהן הניבו תולעים בוגרות פוריות.
יתר הביצים הניבו תולעים בוגרות עקרות, דבר אשר מוכיח כי הפרט הספציפי המדובר הספיק להזדווג טרם הפרדתו.
הביצה השלישית והאחרונה, אשר הניבה תולעת בוגרת פורייה, הוטלה על ידי הפרט המדובר כעבור 10 חודשים מרגע הפרדתו, דבר אשר רומז כי תיקי הזרע, המאוכסנים בתוך איבר אוגר הזרע, יכולים להישאר פעילים לאורך פרק זמן ממושך מאוד.
חרף העובדה כי לא נצפתה רבייה אל-מינית בין הפרטים, יש לציין כי המין לא איבד את יכולת הרגנרציה שלו.
יכולת זו הודגמה יפה על ידי ד"ר Heather J.
Bromley כאשר חציית תולעת באמצעות סכין הניבה 2 תולעים עצמאיות לחלוטין.
תולעים מופרות מטילות תיק ביצים ובו ביצים בגודל שנע בין 1.3-2mm.
לאחר תקופה שנעה בין 17 ל-51 ימים בוקעות הביצים ומתוך תיק הביצים מגיחות פגיות.
יחד עם זאת, 18 °C אינה הטמפרטורה האידיאלית להתפתחות הפגיות, דבר שבא לידי ביטוי בגודלן (1-4mm בהשוואה ל-2.75-5mm בתנאי בית הגידול).
הפגיות מתפתחות לתולעים בוגרות לאחר 5-6 חודשים.